אדוארד הוג

אדוארד הוג (באנגלית: Edward Hogg; נולד ב-26 בינואר 1979) הוא שחקן אנגלי, הידוע מהופעתו בסרט "White Lightnin" בדמות ג'סקו וייט, בקומדיה "באני והשור" בתפקיד סטיבן טרנבול, ובסדרת הדרמה "Indian Summers" בדמות יוג'ין מת'רס.

ביוגרפיה
הוג נולד למשפחה בת ארבעה ילדים בדונקסטר וגדל בשפילד. הוא למד בבית הספר התיכון ויילס. אמו היא מורה ואביו מהנדס אזרחי בגמלאות. בנעוריו היה חבר בכמה להקות, בהן "Porno King" להקת פוסט-פאנק שבה שר כסולן. כשהלהקה התפרקה הצטרף לתיאטרון חובבים Sheffield MISTCO, יחד עם אחותו הצעירה ופנה לתחום המשחק.

את הכשרתו המקצועית רכש הוג באקדמיה המלכותית לאמנות הדרמה שם למד בשנים 1999 עד 2002.

קריירה
הופעת הבכורה המקצועית של הוג הייתה במחזה "My Father's Son" בתיאטרון שפילד קרוסיבל. עוד בתיאטרו השתתף בהפקה של המחזה "המלך ליר" ב-RSC Academy, במחזה "Loot" בתיאטרון בריסטול אולד ויק, ובתפקיד הראשי במחזה "וויצק" בתיאטרון גייט בלונדון ובאוף ברודוויי. הוא שיחק גם במחזות "מידה כנגד מידה", "הסערה", "The Last Days of Judas Iscariot" ו-"רוק נ' רול". הוג הופיע גם במחזה "איש הכריות" ו-"Our Class" שהוצגו בתיאטרון הלאומי.

בטלוויזיה הופיע הוג בתפקידי אורח בסדרות "רופאים", "Heartbeat", ו"עדות אילמת". הוא השתתף בתסכיתי דרמה ברדיו בהם "Metropolis", כ "Boxing Clever", כ "Serjeant Musgrave's Dance" ו-"The Loop".

ב-2002 שיחק הוג לראשונה בסרט קולנוע, הוא גילם את מר בריי הצעיר (הדמות שגילם דייוויד בראדלי) בסרט "ניקולס ניקלבי". ב-2009 הופיע בתפקיד ראשי בדמות ג'סקו וייט בסרט "White Lightnin'". עוד בקולנוע שיחק בסרט "אלפי", "Song of Songs" (מ-2006), "באני והשור" (2009), ובסרטים הקצרים "Veteran" ו-"Shades of Beige".

ב-2011 גילם הוג את דמותו של רוברט ססיל בסרט "אנונימי" בבימויו של רולנד אמריך. עוד הופיע ב-2010 בסרטים "Ollie Kepler's Expanding Purple World" ו-"Isle of Dogs" ובסרט הקצר "Me or the Dog" בבימויו של אבנר פסטול. ב-2012 כיכב הוג בסרט הבכורה של טום שקולניק "הקומיקאי".

הוג שיחק בתפקיד סגונדוס במיני-סדרה בת שבעה חלקים "ג'ונתן סטריינג' ומר נורל" ששודרה ב-BBC One בשנת 2015.

ב-2016 הופיע הוג בתפקיד מייקל גודפרי בסדרת הטלוויזיה "טאבו בכיכובו של טום הארדי. ב-2017 גילם את תפקיד תומאס הקסבי, המשרת של סר ג'ורג' בסדרה "פרוצות".

פרסים
ב-2005 הוענק להוג ציון לשבח במסגרת פרסי איאן צ'ארלסון על הופעתו בהפקה של "וויצק" בתיאטרון גייט בלונדון. ב-2009 היה מועמד לפרס השחקן החדש המבטיח ביותר של פרסי הקולנוע הבריטי העצמאי על תפקידו ב-"White Lightnin", וזכה בפרס השחקן הטוב ביותר בפסטיבלי הסרטים של מונטריי ומומבאי.

ב-2010 קיבל הוג פרס Shooting Stars בפסטיבל הסרטים הבינלאומי בברלין, ואת פרס תגלית השנה בפסטיבל הקולנוע בקאן.

פילמוגרפיה
קולנוע
 שנה שם שם באנגלית תפקיד הערות 2002 ניקולס ניקלבי Nicholas Nickleby מר בריי הצעיר תפקיד ללא דיבור 2004 אלפי Alfie Bright Young Thing 2005 Brothers of the Head כריס דרוויש קרדיט בשם אד הוג 2006 Song of Songs לוק ללא קרדיט 2009 White Lightnin' ג'סקו וייט מועמדות לפרס הקולנוע הבריטי העצמאי לשחקן החדש המבטיח ביותר לשנת 2009זכייה בפרס השחקן הטוב ביותר בפסטיבל הסרטים של מונטרייזכייה בפרס השחקן הטוב ביותר בפסטיבל הסרטים של מומבאי באני והשור Bunny and the Bull סטיבן טרנבול 2010 Ollie Kepler’s Expanding Purple World אולי קפלר הקרנת בכורה בפסטיבל הסרטים של אדינבורו ביוני 2010 Isle of Dogs ריילי הקרנת בכורה בלונדון FrightFest ב-2010 2011 אנונימי Anonymous רוברט ססיל Me or the Dog טום 2012 Imagine איאן הקומיקאי The Comedian אד הוקרן בפסטיבל הסרטים של לונדון 2013 מרי מלכת הסקוטים Mary, Queen of Scots מוריי הוקרן בפסטיבל הסרטים של טורונטו 2015 התוכנית The Program פרנקי אנדרובבימויו של סטיבן פרירס עלייתה של ג'ופיטר Jupiter Ascending צ'יקניירי נייטהרוג את חבריך Kill Your Friends בלש אלן וודהם 2016 Road Games תפקיד קמע בבימויו של אבנר פסטול Adult Life Skills סנורקלר הקרנת בכורה בפסטיבל הסרטים טרייבקה ב-20162019 סקרבורו Scarborough איידן A Good Woman Is Hard to Find ליאו מילר TBA The Actor

טלוויזיה
 שנה שם שם באנגלית תפקיד הערות 2002 Celeb מייקל ג'קסון בפרק "The Guest" Heartbeat דני בפרק "Growing Apart" 2004 The Bermuda Triangle: Beneath the Waves לוטננט צ'ארלס טיילור דרמה 2007 רופאים Doctors טובי פרקר בפרק "Hero" 2010 עדות אילמת Silent Witness הווארד דיי בפרק "Voids" עברייני על Misfits אליוט / ישו ספיישל חג המולד 2012 מי רצח את הבוס? Dead Boss הנרי סדרה קומית 2015שמש הודית Indian Summers יוג'ין מת'רס 9 פרקים ג'ונתן סטריינג' ומר נורל Jonathan Strange & Mr Norrell סקונדוס דרמה על טבעית 2016 ביאוולף Beowulf ואר סדרת טלוויזיה 2017 טאבו Taboo גודפרי פרוצות Harlots תומאס הקסבי סדרת טלוויזיה; 8 פרקים 2019 פניוורת' Pennyworth קולונל ג'ון סולט עונות 2-1; 10 פרקים 2021 החבורה מרחוב בייקר The Irregulars דיימלר סדרת טלוויזיה

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:שחקני תיאטרון אנגלים
קטגוריה:אנגלים שנולדו ב-1979